Bajan I
<s>Bajan I (562-582/583) je na čelo avarske konjice došao nakon prvog neuspjelog pohoda na franačku državu  i bio je jedini avarski vladar čije je ime poznato.</s><s>Živio je u vrijeme kada je trajno podijeljena Evropa.</s>

<s>Bio je drugi po redu avarski vladar na evropskom tlu, najveći osvajač Avarskog kaganata, genijalni strateg i jedan je od izuzetno važnih državnika u istoriji Evrope.</s><s>Čuvao je živote i svojih i neprijateljskih vojnika i nije izlagao vojnike „junačkoj“ smrti, ni svoje ni tuđe, već je tražio optimalno rješenje.</s>

<s>Avari i Franci 
Bajan I je 566. krenuo u drugi pohod na Franke i zadaje im težak poraz.</s><s>Ovaj sukob dogodio se na rijeci Saale ili Zala zapadnije od najzapadnije tačke granice današnje Češke republike prema Njemačkoj.</s><s>Pri tome je čak i kralj Sigibert I lično pao u avarsko zarobljeništvo.</s><s>Zatim dolazi do neke vrste ključnih „međudržavnih“ bilateralnih sporazuma.</s><s>Radilo se o dugotrajnom povlačenju granica između Avarskog kaganata i Franačkog kraljevstva Austrazije.</s><s>Bio je to početak naseljavanja Slavena na Labi i Odri.</s>

<s>Avari, Gepidi i Langobardi 
Gepidi su 567. godine bili poraženi od  Langobarda, koji su sav ratni plijen zadržali za sebe.</s><s>Lukavi avarski kagan Bajan I. mirne duše prešao je granicu već bivšeg Gepidskog kraljevstva.</s><s>Bez borbe i ikakvih gubitaka zauzeo je tu relativno veliku, a prije svega urbanu teritoriju.</s><s>Tako je kagan Bajan I. (567.) dodao svom velikom posjedu još i čitav sliv rijeke Tise, kao i sliv rijeke Olte.</s><s>Vještom diplomatijom Bajan I prisiljava Langobarde 568. na selidbu u sjevernu Italiju i 
Avari dolaze na granice Vizantije.</s>

<s>Avari i Vizantija 
Nakon što je primio od vizantijskog cara ugovoreni godišnji poklon od 80.000 zlatnika, što je bila posledica zadnjeg mira, i bio obavešten da rat Vizantije s Perzijom još traje, Bajan I je sa avarskom vojskom došao do Sirmija.</s><s>Grad se hrabro držao, sve dok mu nije počelo nedostajati hrane; a onda, ostavljen bez pomoći, teško namučen glađu, morao se predati, 582. godine.</s><s>Sa Sirmijem, pao je najvažniji mostobran za prelaz Save.</s><s>Poslije smrti Bajana I. državu naslijedio je njegov sin.</s><s>Više nema svjedočanstava o imenima avarskih vladara i zato se narednim kaganima proizvoljno daje ime Bajan i uz to redni broj II., III. itd.</s>

<s>Vanjske veze  
 Avarska država i slavenizacija istočne Evrope
 Avarsko osvajanje Sirmiuma</s>

<s>Reference</s>

<s>Historija Zapadnih Slavena
Historija Južnih Slavena</s>

